దీపావళి సంతోషంగా సాగాలంటే.. ఈ జాగ్రత్తలు తప్పనిసరి WATCH LIVE TV
రియో: సెమీ ఫైనల్స్ కి సింధు
ఆద్యంతం అద్భుతంగా ఆడిన భారత షట్లర్ పీవీ సింధు రియో ఒలింపిక్స్ మహిళల బ్యాడ్మింటన్ సింగిల్స్ విభాగంలో సెమీ ఫైనల్స్ లోకి ప్రవేశించింది.
TNN | Updated:
Aug 17, 2016, 05:54AM IST
ఆద్యంతం అద్భుతంగా ఆడిన భారత షట్లర్ పీవీ సింధు రియో ఒలింపిక్స్ మహిళల బ్యాడ్మింటన్ సింగిల్స్ విభాగంలో సెమీ ఫైనల్స్ లోకి ప్రవేశించింది. బుధవారం తెల్లవారుజామున జరిగిన క్వార్టర్‌ ఫైనల్స్ లో వరల్డ్ ఛాంపియన్ షిప్ లో రెండుసార్లు బ్రౌంజ్ మెడల్ కొట్టిన సింధు వరల్డ్ సెకెండ్ ర్యాంకర్ చైనా క్రీడాకారిణి వాంగ్‌ ఇహాన్‌ తో పోటీపడింది. 54 నిమిషాల పాటు జరిగిన మ్యాచ్‌లో సింధు పక్కా ప్రణాళికతో ఆడింది. అవసరమైనపుడు స్మాష్‌లతో చెలరేగి, మరికొన్ని సార్లు సుదీర్ఘ ర్యాలీలు ఆడుతూ వాంగ్ ఇహాన్ కు చుక్కలు చూపించింది. మొత్తానికి లండన్‌ ఒలింపిక్స్‌ రజత పతక విజేత ఇహాన్‌ వాంగ్‌పై సింధు 22-20, 21-19 తేడాతో గెలుపొందింది. పీవీ సింధు అంతకు ముందు ప్రీ క్వార్టర్స్‌లో 21-13, 21-15 తేడాతో చైనా క్రీడాకారిణి తై జు యింగ్‌ పై విజయం సాధించిన విషయం తెలిసిందే. సింధును పలువురు అభినందించారు.
Woooowwwwwww just woowwwww @Pvsindhu1